YK:n raportti: Nälkä kasvaa maailmassa, ja se johtuu ilmastonmuutoksesta

Ilmastonmuutos ja sään ääri-ilmiöt ovat pahentaneet maailman nälkäongelmaa viime vuosien aikana, kertoo YK:n uusi raportti.

Ilmastonmuutoksen ja konfliktien yhteisvaikutus lisää nälänhätää maailmassa. Vuonna 2017 kuvattu kaksivuotias syyrialainen Hala al-Nufi kärsi aliravitsemuksesta ruokapulan riivaamassa Itä-Ghoutassa Syyriassa. Historiallisen paha kuivuusjakso edelsi Syyrian sisällissotaa, ja sitä pidetään yhtenä sodan syttymissyistä.­

Nälkäisten ihmisten määrä on kasvanut maailmassa jo kolmen vuoden ajan, ja noin joka yhdeksäs ihminen maapallolla kärsii nälästä, selviää YK:n elintarvike- ja maatalousjärjestö FAO:n raportista. Se johtuu lisääntyneestä ruokaturvattomuudesta, johon on viime vuosina vaikuttanut erityisesti ilmastonmuutos ja sään ääri-ilmiöiden lisääntyminen, raportti kertoo.